**Kā padarīt mācības aizraujošākas, izmantojot tehnoloģijas?**

No 29. oktobra līdz 3.novembrim, 2017.g., biedrības Talantu pilsēta angļu valodas pasniedzēja Rita Liepiņa piedalījās aizraujošās un intensīvās apmācībās Londonā par ICT izmantošanu, lai padarītu mācības un valodas apguvi par aizraujošu nodarbi. Mācības organizēja Somijas kolēģi no TRY Camps Language school, nodarbības vadīja ICT pasniedzējs Petri Ilmonen no Somijas un dzimtās valodas speciāliste no Anglijas – Tup Bertley. Sākotnēji bija plānots, ka mācības notiks Somijā, lai labāk iepazītu Somijas izglītības sistēmu, tomēr kursu norises vietas maiņa uz Angliju bija papildus bonuss kursantiem – iespēja apgūt valodas mācību metodes, praktizēt angļu valodu un gūt ieskatu Anglijas kultūrā tieši Londonā. Pārējie dalībnieki visi bija no Somijas dažādām mācību iestādēm, tas deva iespēju uzzināt daudz vairāk arī par to, kā notiek angļu valodas apmācības gan mazajiem, gan studentiem, gan pieaugušajiem. Mūsu valodas trenere Tup Bertley savukārt ikdienā strādā Anglijas ‘boarding school’, tāpēc viena no pedagoģiskajām sarunām bija veltīta tieši šai tēmai. Liels bija izbrīns, cik ļoti atšķiras mūs un somu izpratne par to, kas īsti ir ‘boarding schools” Anglijā un kāpēc mācīties tajās ir tik prestiži.

Mācības notika dažādās vietās un telpā, gan vietējā bibliotēkā, gan viesnīcas kafejnīcā, gan augstu virs Londonas skaisto ēku jumtiem, piemēram nokļūstot Sky Garden vai The Monument.

Nedēļas laikā dalībnieki apguva ap divdesmit interneta rīkus, ko izmantot stundu sagatavošanai un nodarbību vadīšanai. Vislielākā interese mums visiem bija par iMovie video filmu veidošanu, kā arī ED Puzzle rīku, lai savus video papildinātu ar jautājumiem un uzdevumiem.

 Piedāvāto izglītojošo un apgūto rīku saraksts pieejams ŠEIT:

Modernas mācību stundas paraugs „My family” - ŠEIT:

Divās grupās dalībnieki veidoja informatīvi izglītojošus projektus THIS IS LONDON video, kas pēc ievietošanas YouTube kanālā varēs tikt izmantots mācību nodarbībās. Man nācās stāstīt par karaliskajiem zirgiem un Zilo tiltu St. James parkā. Laiks bija ierobežots, bet, manuprāt, rezultāts izdevās lielisks.

Mūsu video skatāms ŠEIT: https://www.facebook.com/rita.liepina.9/videos/10208625507070236/?l=8283133677885664171

Mācību kurss bija perfekti izplānots. Jau pirms kursu sākuma saņēmām izsmeļošu info paku gan ar programmu, gan praktisko informāciju. Kursu treneri lieliski sadarbojās kopā, jo šīs nometnes Somijas jauniešiem un skolotājiem tie rīkotas jau vairākus gadus. Programma ietvēra gan individuālās nodarbības izrunas uzlabošanai, gan teoriju, gan ļoti daudz praktiskās darbošanās un izmēģināšanu katram rīkam. Kursa dalībniekiem tika izveidots google.doc portfelis, kur pievienoti gan mācību materiāli, gan video, gan foto faili.

Šoreiz izdevās lieliska kultūras programma un praktiskā valodas uzlabošana, mazāk sanāca izprast Somijas izglītības sistēmas fenomenu. Bet jau tas vien, ka Somijas skolotājiem un skolēniem ir iespēja piedalīties šādās valodas nometnēs tajā valstī, kuras valodu viņi apgūst, ir lielisks piemērs, kāpēc valodas apguve notiek tik augstā līmenī. Somijā skolotāji ir brīvi arī mācību līdzekļu un metožu izmantošanā, tāpēc kursu dalībnieki tik aizrautīgi gatavoja jau reālas nodarbības katrs saviem studentiem. Arī es sagatavoju materiālus angļu valodā par Latvijas karogu, tā vēsturi un video ar jautājumiem, izmantojot ED Puzzle rīku. To jau tagad izmantoju nodarbībās.

Brīvajā laikā izdevās apskatīt Londonas dažādus rajonus, pat nokļūt uz pāris stundām Oksfordā, izbaudīt Helovīna atmosfēru un pat nedaudz gūt ieskatu ASV kultūrā, jo mūsu pasniedzēja Tup Bertley kādu laiciņu arī pavadījusi, dzīvojot ASV.

Foto galerija skatāma Facebook lapā : https://www.facebook.com/rita.liepina.9/photos\_albums

Esmu atgriezusies ar jaunām idejām , lielu bagāžu ar ICT rīkiem , kā pilnveidot un padarīt angļu valodas nodarbības vēl aizraujošākas ikvienam. Dalību kursos apliecina gan saņemtais sertifikāts, gan Europass dokuments.

Sīkāka informācija par TRY Camps un kontakti – ŠEIT: https://www.facebook.com/trycamps/ un -  trycamps@outlook.com

Aktivitāte īstenota Erasmus Plus KA 1 Mobilitātes projekta „Jaunas dimensijas treneru darbā” Nr. **2017-LV01-KA104-035214,**  ietvaros.

Rita Liepiņa